ಮದ್ವೆ ವಾರ್ಷಿಕೋತ್ಸವಕ್ಕೆ ಬಿಗ್‍ಬಾಸ್ ಸ್ಪರ್ಧಿಗೆ ಬಂತು ಸರ್ಪ್ರೈಸ್ ಮೇಲೆ ಸರ್ಪ್ರೈಸ್

ಬೆಂಗಳೂರು: ಬಿಗ್‍ಬಾಸ್ ಸ್ಪರ್ಧಿಗಳು ಸಾಮಾನ್ಯವಾಗಿ ಹೊರಜಗತ್ತಿನಿಂದ ದೂರವಿದ್ದು, ಒಂದು ಮನೆಯಲ್ಲಿ ಇರುತ್ತಾರೆ. ಸ್ಪರ್ಧಿಗಳು ಮನೆಯವರು, ಸ್ನೇಹಿತರ ಜೊತೆ ಯಾವುದೇ ಸಂಪರ್ಕ ಹೊಂದಿರುವುದಿಲ್ಲ. ಆದರೆ ಬಿಗ್‍ಬಾಸ್ ಸೀಸನ್ 6ರ ಸ್ಪರ್ಧಿ ಧನ್‍ರಾಜ್ ಅವರ ಮದುವೆ ವಾರ್ಷಿಕೋತ್ಸವ ಡಿಸೆಂಬರ್ 20ರಂದು ಇತ್ತು. ಈ ಹಿನ್ನೆಲೆಯಲ್ಲಿ ಅವರಿಗೆ ಸರ್ಪ್ರೈಸ್ ಮೇಲೆ ಸರ್ಪ್ರೈಸ್ ಅನ್ನು ಬಿಗ್‍ಬಾಸ್ ನೀಡಿದೆ.

ಸ್ಪರ್ಧಿ ಧನ್‍ರಾಜ್ ದಿನಾಂಕ 20 ಅಂದರೆ ಗುರುವಾರ ಎಂದಿನಂತೆ ಎದ್ದು ಹೊರ ಬಂದಿದ್ದಾರೆ. ಆಗ ಅವರ ಪತ್ನಿ ಶಾಲಿನಿಯ ಧ್ವನಿ ಕೇಳಿಸಿದ್ದಾರೆ. ಪತ್ನಿ ಶಾಲಿನಿ, ಇಂದು ನಮ್ಮ ಮದುವೆ ವಾರ್ಷಿಕೋತ್ಸವ ದಿನ. ಈ ಜೀವನದಲ್ಲಿ ನಿನ್ನನ್ನು ಪಡೆಯಲು ತುಂಬಾ ಪುಣ್ಯ ಮಾಡಿದ್ದೇನೆ. ನನಗೆ ಎಲ್ಲವೂ ನೀನೇ ಎಂದು ಮದುವೆ ವಾರ್ಷಿಕೋತ್ಸವ ದಿನದ ಶುಭಾಶಯವನ್ನು ತಿಳಿಸಿದರು.

ಪತ್ನಿಯ ಧ್ವನಿ ಕೇಳಿ ಧನ್‍ರಾಜ್ ಏನು ಮಾತನಾಡಲು ಸಾಧ್ಯವಾಗದೇ ಅವರನ್ನು ನೆನಪಿಸಿಕೊಂಡು ಕಣ್ಣೀರಿಟ್ಟಿದ್ದಾರೆ. ಬಳಿಕ ನಾವು ಪ್ರೀತಿ ಮಾಡಿ ಮದುವೆ ಆದಗಿನಿಂದ ಇಷ್ಟು ದಿನ ಬಿಟ್ಟು ಇರುತ್ತಿರಲಿಲ್ಲ. ನಾನು ತುಂಬಾ ಮಿಸ್ ಮಾಡಿಕೊಳ್ಳುತ್ತಿದ್ದೇನೆ. ಐ ಲವ್ ಯೂ ಶಾಲಿನಿ ಎಂದು ಕ್ಯಾಮೆರಾ ಮುಂದೆ ಧನ್‍ರಾಜ್ ಪತ್ನಿಗೆ ಹೇಳಿದರು. ಮದುವೆ ವಾರ್ಷಿಕೋತ್ಸವಕ್ಕಾಗಿ ಪತ್ನಿಯ ಧ್ವನಿ ಕೇಳಿಸುವ ಮೂಲಕ ಮೊದಲನೇ ಸರ್ಪ್ರೈಸ್ ನೀಡಿದ್ದಾರೆ. ಬಳಿಕ ಧನರಾಜ್ ಅವರಿಗೆ ಇಷ್ಟವಾದ ಊಟ ಕಳುಹಿಸಿ ಬಿಗ್‍ಬಾಸ್ ಎರಡನೇ ಸರ್ಪ್ರೈಸ್ ನೀಡಿದ್ದಾರೆ.

ಧನ್ ರಾಜ್ ಪತ್ನಿ ಮನೆಯಿಂದ ನೀರ್ ದೋಸೆ ಮತ್ತು ಫಿಶ್ ಫ್ರೈ ಮಾಡಿ ಪತಿಗೆ ಕಳುಹಿಸಿದ್ದರು. ಅದನ್ನು ಬಿಗ್‍ಬಾಸ್, ಮನೆಯಲ್ಲಿ ಉಳಿದ ಯಾವ ಸ್ಪರ್ಧಿಗೂ ಕೊಡದೆ ಒಬ್ಬರೆ ತಿನ್ನಬೇಕು ಎಂದು ಸೂಚನೆ ಕೊಟ್ಟು ನೀಡಿದೆ. ಆದರೆ ಧನ್‍ರಾಜ್ ಒಬ್ಬನಿಗೆ ತಿನ್ನಲು ಬೇಸರವಾಗುತ್ತದೆ. ಎಲ್ಲರಿಗೂ ಒಂದು ತುತ್ತು ತಿನ್ನಿಸುತ್ತೇನೆ ಎಂದು ಬಿಗ್‍ಬಾಸ್ ಬಳಿ ಮನವಿ ಮಾಡಿಕೊಂಡಿದ್ದರು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv